NaiveNeuron/SloPal huggingface dataset:
Galko, Ľubomír, poslanec NR SR (2017-04-06):
Ďakujem pekne. Pán Burian, vy si dovoľujete sa navážať do niekoho, kto počas svojho aktívneho života pomohol toľkým deťom a opusteným matkám? Vy poznáte činnosť Natálie Blahovej, poznáte tých ľudí, ktorým ona počas dlhých rokov pomáhala? Vy máte spoločne v tom, že ste v minulosti pomáhali ľuďom, ale zatiaľ čo ona pomáhala sa im vyhrabať z dna, tak vy ako bývalý úžerník ste im pomáhali do hrobu. Vy si trikrát zakusnite do jazyka, keď sa budete chcieť nabudúce do niekoho takého, ako je Natália Blahová, navážať, pán Burian! Vy ste nič nevyvrátili z tých obvinení, nič ste nevysvetlili z toho, čo tu zaznelo. A ja začínam nadobúdať pomaly istotu aj po tom konfliktnom a hysterickom vystúpení, čo tu predviedol ten, čo zháňa peniaze vlastnou hlavou, že v tomto svinstve lietate v tej vašej podarenej strane SMER – sociálna demokracia viacerí. Ďakujem pekne.
B. Bugár, podpredseda NR SR: (2005-01-20):
Čas určený na odpovede pána premiéra na otázky poslancov týmto bol vyčerpaný. Takže budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pani poslankyne Tóthovej pánovi ministrovi zdravotníctva Rudolfovi Zajacovi, ktorého, samozrejme, tak ako to bolo oznámené, zastúpi pán minister Kaník, je tohto znenia: „Pán minister, vyhlásili ste, že vystúpite z Lekárskej komory. Vystúpili ste už?“ Nech sa páči, pán minister.
Budaj, Ján, poslanec NR SR (2019-12-04):
Pani spravodajkyňa, to, čo si ľudia myslia o rezorte spravodlivosti a vôbec o justícii v tejto republike po odvysielaní videozáznamov, ktoré boli odvysielané, to sa ich choďte spýtať, keď pôjdete, keď sa odvážite ísť robiť volebnú kampaň a prebrať zodpovednosť za tieto chlácholivé reči, ktoré tu vediete, ako je všetko v zásade v poriadku. Nič nie je v poriadku, ľudia sú rozhorčení, prosím vás, a veľmi radi vám to do očí povedia.
Medvecký, Andrej, poslanec NR SR (2021-06-17):
Ďakujem za slovo. Na začiatok chcem povedať, že za tento zákon nemôže zahlasovať nikto, ktorému, komu fakt záleží na Slovákoch a na živote slovenských ľudí. Tento zákon doslova terorizuje slušných ľudí a pomáha nikomu inému len teroristom. Pozrite si nielen na internete, ale aj všade vo svete, koľko teroristických útokov, ako tu už bolo povedané, bolo spáchané legálnymi zbraňami. Ale, práve naopak, koľko, alebo koľkým zabitím sa zabránilo tým, že slušní ľudia mali legálne držanú zbraň. To je neporovnateľné množstvo a tých príkladov sú nie desiatky, stovky, ale až tisíce. Preto tento zákon v žiadnom prípade nemôžem podporiť a verím tomu, že ani naša strana a žiadna normálna strana by tento zákon v živote nemohla podporiť. Ďakujem.
P. Paška, poslanec: (2002-11-07):
Všetci poskytovatelia zdravotnej starostlivosti doposiaľ túto starostlivosť poskytovali na základe osobitných predpisov. Ich súčasťou bola aj miera garancie za získanie platby za poskytnutú zdravotnú starostlivosť. Prijatím tohto zákona pripravíme nielen fyzické, ale aj právnické osoby o niekoľko stoviek miliónov korún pohľadávok za poisťovňu Perspektíva. Ak ale tento zákon nadobudne účinnosť, bude to mať ešte aj iné dôsledky. Jedným z nich bude, domnievam sa, nekontrolovateľný presun poistencov z poisťovní, ktoré nenesú mieru garancie do Všeobecnej zdravotnej poisťovne, ktorá podľa mňa nie je ani finančne, ani technicky na toto pripravená. Čo je ale najhoršie, keďže sa neprijímajú paralelne súvisiace právne predpisy, všetci poskytovatelia sa prijatím zákona dostanú do obrovskej morálnej dilemy. Buď budú chcieť chrániť svoj majetok, alebo budú verejne porušovať zákon, pretože v zmysle platných osobitných predpisov sú povinní poskytnúť zdravotnú starostlivosť v rozsahu stanovenom zákonom. Chcem vás len požiadať, aby ste si aj vy poslanci koalície uvedomili fakt, že prijatie tohto zákona bude mať reálne dopady možno aj na vašich priateľov alebo aj vašich blízkych. Ďakujem pekne. (Potlesk.)
P. Hrušovský, predseda NR SR: (2004-10-20):
(Hlasovanie.) 140 prítomných, 119 za, 1 proti, 20 sa zdržalo. Návrh sme schválili. Poprosím pána poslanca Malchárka, aby z poverenia výboru pre hospodárstvo, privatizáciu a podnikanie uviedol hlasovanie k vládnemu návrhu zákona o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, tlač 876. Nech sa páči. J. Malchárek, poslanec: Ďakujem, pán predseda. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Mihál, Jozef, poslanec NR SR (2014-11-09):
(Zvukový záznam z vystúpenia rapera pod umeleckým menom Ego.)
Přidal, Alojz, poslanec NR SR (2013-05-21):
Pán predseda, v rozprave vystúpil jeden poslanec. Nepodal žiaden návrh, preto pristúpme k hlasovaniu o pozmeňujúcich a doplňujúcich návrhoch zo spoločnej správy. Pán predseda, prosím, dajte hlasovať o bodoch 1 až 18 spoločne, s odporúčaním schváliť.
Laššáková, Jana, podpredsedníčka NR SR (2013-06-28):
Ďakujem pekne. Chce k rozprave zaujať stanovisko spravodajkyňa? Nie. Prerušujem rokovanie o tomto bode programu. A pokračujeme návrhom Výročnej správy o činnosti Fondu národného majetku Slovenskej republiky za rok 2012 . Návrh je uverejnený ako tlač 536 a spoločná správa výborov ako 536a. Materiál uvedie predseda Výkonného výboru Fondu národného majetku Branislav Bačík, ktorého prosím, aby sa ujal slova. Nech sa páči, pán predseda.
Hrušovský, Pavol, podpredseda NR SR (2011-09-13):
Hlasujeme, páni poslanci. (Hlasovanie.) 150 prítomných, 65 za, 78 proti, 7 sa zdržalo. Neschválili sme ani návrh na...
Grendel, Gábor, podpredseda NR SR (2021-10-19):
Otváram rozpravu, do ktorej som dostal jednu písomnú prihlášku od pána poslanca Miloša Svrčeka. Pán poslanec, máte to na menej ako 20 minút? (Reakcia poslanca Svrčeka: „No pozmeňovák je na sedem strán. Takže asi, neviem, pokúsim sa...“. ) Máme päť minút do konca. (Reakcia poslanca Svrčeka: „Tak to nie, za päť minút nestihnem... Teraz máme len štyri minúty, to nestíham vôbec. Okej.“. ) Takže pán poslanec Svrček vystúpi v písomnej, teda v rozprave zajtra. Prerušujem schôdzu do zajtrajšej deviatej hodiny rannej. Ďakujem pekne, vidíme sa. (Prerušenie rokovania o 18.57 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020.)
P. Abrhan, poslanec: (2007-06-20):
Šport, ako je uvedené i v dôvodovej správe a ako spomenul aj jeden z predkladateľov Martin Fronc, je prostriedkom rozvoja osobnosti upevňujúcim zdravie človeka. Má svoj sociálny rozmer v boji proti netolerancii, rasizmu, drogám. Pôsobí na zvyšovanie národného povedomia a vlastenectva. Je to kultivovaný prostriedok trávenia voľného času a zábavy. A v neposlednom rade má aj svoj komerčný rozmer, veď je jedným z najdynamickejšie sa rozvíjajúcich ekonomických odvetví vo svete. Som si vedomý toho, že v tomto pléne sa zaužíval zvyk, a teraz hovorím bez ohľadu na zloženie vládnej koalície, že väčšina poslaneckých návrhov z opozičných radov bola už v prvom čítaní odsúdená na neúspech. V prípade politicky citlivých návrhov je to pochopiteľné, že koaliční poslanci nemajú záujem, aby sa dlho diskutovalo v pléne i na verejnosti o takýchto návrhoch. Zákon o športe však medzi takéto návrhy určite nepatrí. V diskusiách s koaličnými poslancami k tomuto návrhu zákona zaznievali výčitky a už boli uvedené aj tu v pléne, prečo sme uvedený návrh nepredložili počas ôsmich rokov, čo sme boli vo vláde, a že súčasná vláda pripravuje kompletný návrh zákona o športe. Nuž ale, vážení páni poslanci, tým, že sme opoziční poslanci, zákonodarnú iniciatívu sme nestratili. A nechcem nič viac, iba to, aby sa o našom návrhu zákona diskutovalo, aby sa diskutovalo o jednotlivých jeho paragrafoch. A to sa dá len v druhom čítaní vo výboroch a tuná v pléne. Je na vás, koaliční poslanci, aby ste prekonali tento zaužívaný stereotyp, aspoň pri návrhoch zákonov, ktoré nie sú politicky citlivé. A znovu opakujem, zákon o športe politicky citlivý nie je. Môže to byť váš nový prínos k slovenskému parlamentarizmu. Preto je to i vaša príležitosť. V tejto sále je množstvo športovcov, bývalých, aktívnych, profesionálov, rekreačných. A preto som presvedčený, že už diskusia k navrhovaným paragrafom môže pomôcť i vládnej koalícii pri príprave vládneho návrhu zákona. Bude zrejmé, na čom sa budeme vedieť zhodnúť, čo ostane otvorené. Veď šport nie je ani koaličný, ani opozičný, nie je červený, hnedý, žltý ani modrý či zelený. Šport je v tomto zmysle univerzálny. V kuloároch parlamentu o. i. som krátko diskutoval aj s pánom spravodajcom, pánom poslancom Galisom, o tomto návrhu. A preto mu chcem povedať, že som mu fandil, keď reprezentoval túto krajinu na zelenom trávniku. Fandil som mu, keď viedol našu reprezentáciu na lavičke vedľa zeleného trávnika. A priznám sa, fandím mu aj teraz, keď môže rozhodovať o slovenskom športe od zeleného stola. Pre kvalitu jeho rozhodovania ho chcem požiadať, aby presvedčil svojich kolegov a umožnil im otvoriť diskusiu o športe v druhom čítaní o tomto návrhu zákona, lebo verím, že to bude na prospech nielen športu, športovcov, ale i celej verejnosti. Ďakujem pekne.
Viskupič, Marián, poslanec NR SR (2023-12-08):
Ďakujem pekne za slovo, pán podpredseda. Pán kolega Hajko, ďakujem pekne, ďakujem pekne za vaše vystúpenie. Absolútne súhlasím, zákon nepomáha tým, ktorí to potrebujú, a pomáha aj tým, ktorí tú pomoc nepotrebujú. Aj my v SaS vnímame, že teda pomáhať treba tam, kde je to potrebné, a tá cielenosť by, je dôležitá, je zásadná. Navrhovali sme riešenia, no vláda sa rozhodla inak. Ale teda dotácia zvýšenia splátky v kombinácii s tým, že, že pri presune hypotéky medzi bankami, to znamená, že tá pomoc už nie je možná, táto kombinácia, paradoxne, a teda verím, že nechcene, pomôže práve bankám a na konci znovu zostane klient, ktorý bude platiť vyšší úrok. Áno, tomu, komu teda štát doplatí dotáciu dočasne, tak ten si povie, že okej, veď dobre, štát mi doplatil, ale aj takémuto klientovi zostane tá vyššia sadzba aj po ukončení pomoci. No a vyššia sadzba, samozrejme, budú, zostane všetkým, ale budú ju mať aj ľudia, ktorí sa nie, ktorí neparcipujú, ne-par-ti-ci-pu-jú na pomoci. No a proste obmedzením konkurencie, ktoré týmto štátnym vstupom nastane, jednoducho to vždy znamená nižšie ceny. Nižšia konkurencia... pardon, vyššie ceny. Hej? Nižšia konkurencia znamená, že banky si budú vedieť aplikovať vyššie ceny. No a ako málo týmto trhovým silám rozumejú, rozumejú aj na ministerstve financií sa fakt ukázalo včera na minister... na výbore, kde teda ministerstvo tvrdilo, že dokáže zabezpečiť vlastne anonymnosť toho, aby banky nevedeli, že teda či sa klient kvalifikuje, alebo nekvalifikuje na tú pomoc. Toto je absolútne mylná myšlienka, banka vie o našich príjmoch, banke bolo treba aj pri hypotéke do... (Prerušenie vystúpenia časomerom.)
Číž, Miroslav, podpredseda NR SR (2015-12-04):
Faktické poznámky – páni poslanci Poliačik, Fronc, Hraško. Pokiaľ je to všetko, uzatváram možnosť prihlásiť sa s faktickou, ešte registrujem pána poslanca Gála. Uzatváram možnosť prihlásiť sa s faktickou poznámkou. Slovo má pán poslanec Poliačik.
Grendel, Gábor, podpredseda NR SR (2022-03-30):
Ďakujeme za informáciu. Vidíme sa o 11. hodine. (Prerušenie rokovania o 9.11 hodine.) (Pokračovanie rokovania o 11.00 hodine.)
Beluský, Martin, poslanec NR SR (2016-10-27):
Ďakujem za slovo. Marián, ty si spomínal na začiatku svojho príhovoru, že používaš na služobné účely ako predseda Banskobystrického samosprávneho kraja tri autá. Ja ťa chcem poprosiť, aby si pre vysvetlenie doplnil, kto ešte tieto vozidlá v rámci kraja využíva na služobné jazdy, aby to nevyvolávalo dojem, že sám používaš tri autá len pre svoje potreby. Ďakujem.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 137 poslancov, za 88, proti 27, zdržalo sa 22. Uvedený návrh sme schválili.
Budaj, Ján, poslanec NR SR (2016-03-23):
Sľubujem. (Potlesk.)
Viskupič, Jozef, poslanec NR SR (2010-08-11):
Pán poslanec Kažimír, ja som tu videl tri prejavy, pána ministra Mikloša ad jedna, ktorý hovoril o fakte, že na grécku pôžičku potrebujeme reálne peniaze a keďže ich nemáme, musíme si požičať na pôžičku. V porovnaní s eurovalom, čo je fakt. Príhovor pána predsedu výboru pre európske záležitosti bol o zodpovednostnej politike a prístupe k verejným financiám v znižovaní dlhu v rokoch 2005, 2006, 2007 v Grécku, kedy tam vládla pravica, je ďalší fakt. Príhovor predsedu parlamentu osvetlil ďalšími presnými číslami vznik pôžičky, pardon, vznik dlhu od roku 1981, kedy začínal, kedy bol dlh na 27 %, pomer dolár k drachme, takisto používal fakty. Ja presne nerozumiem, čo pri tomto vám nie je jasné. Prečo spochybňujete, že Slovensko a jeho reprezentácia je teraz na dobrej ceste a je daným faktom, že k tomuto sa treba postaviť v tomto duchu. Chcel by som trom spomínaným pánom odkázať, že dúfam, že do budúcna sa presne tieto presné čísla, ktoré ste vraveli, budú plniť titulky novín, lebo tá jasná paralela s vládnutím za posledné dva roky, tu je až do očí bijúca. Ďakujem.
Bugár, Béla, podpredseda NR SR (2018-12-06):
Na vystúpenie pána poslanca s faktickými dvaja. Pán poslanec Sloboda.
Pavelka, Radoslav, poslanec NR SR (2019-02-05):
Ospravedlňujem sa, neskoro som stlačil, ďakujem pekne. Pán Baláž, áno, príde kontrola, no ale vieme, že je tam aj možnosť anonymného podania. Keď také anonymné podanie príde, tak jednoducho potom sa to bude riešiť? A vtedy je teda ten problém na strane odberateľa. Takže tak. K tej pokute, áno, to ste prečítali, je to tak, ale stále je to na rozhodnutí toho úradníka, ktorý je tam v tom teréne, a keď tú pokutu dá veľkú, teraz ten obchodník sa môže odvolať a tak ďalej, bude sa to celé naťahovať a načo toto celé tomu malému obchodníkovi robiť? Ja som teraz nerozprával o tých veľkých reťazcoch, ja som sa bavil o tých malých, drobných predajcoch, pre ktorých je aj 10-tisíc obrovská pokuta, o tom som sa bavil. A tam som teda vravel, že dajme tieto pokuty možnože na ten objem tej, objem jeho predaja, aby to bolo aspoň ako-tak spravodlivé. Čiže tak. Pani Antošová, k tomu, že čo sa dá. No prečo má nejaký úradník o tom rozhodovať, kedy to je v poriadku alebo nie? Veď nech si to naozaj určí ten samotný pestovateľ alebo výrobca, nech on sám si rozhodne o tom, kedy to predá a za čo. Prečo by sme sa mali zase spoliehať, či to urobí dobre, či mu to niekto v prípade nejakej kontroly odobrí, či to je v poriadku alebo to nie je v poriadku? Ďakujem pekne.
Nicholsonová, Lucia, poslankyňa NR SR (2013-05-28):
Ďakujem. Mohli by ste mi, prosím vás, vrátiť tú časomieru.
Hrnčiar, Andrej, podpredseda NR SR (2017-09-14):
Ďakujem. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Milanovi Krajniakovi. Nech sa páči, pán poslanec.
M. Číž, podpredseda NR SR: (2008-11-05):
Vážené kolegyne, kolegovia, vyhlasujem rozpravu za skončenú. Chce zaujať stanovisko navrhovateľ, takže má slovo.
Jurinová, Erika, podpredsedníčka NR SR (2013-06-17):
Pán poslanec Jarjabek.
Urban, Miroslav, poslanec NR SR (2023-05-03):
Ďakujem za slovo. Ono to tak pekne vyzerá. Áno, ja píšem elektronické recepty, ale tam máte tisíc možností, ako to môže zle skončiť. Pacient si vyberie jeden liek, druhý si nevyberie. Potom mu prepadne ten opakovaný recept, pretože nemá peniaze v lekárni. Ja píšem, ani netuším, ktoré lieky užíva, interakcie. Ja som vždycky tvrdil, že praktický lekár by mal poznať toho pacienta z interného hľadiska, neurologického, otorinolaryngologického, zo všetkých hľadísk. Ja neviem, aké lieky užíva od toho lekára, od toho lekára, interakcie. Ono by to mal praktický lekár naozaj vedieť, ktoré lieky užíva. Ikskrát sme otrávili ľudí, že užívali rovnaké lieky z rovnakej skupiny, pretože som nevedel, čo berie. A s tými elektronickými receptami, fajn, to sa dá napísať na rok. Ale ako vravím, nevybere si liek, prepadne mu, tak si ho za týždeň si znova zavolá, napíšte mi znova. Som v lekárni, nevybral som si ho, napíšte mi znova opakovaný recept. Ono to naozaj, tá novelizácia je správna, že pokiaľ príde k lekárovi odbornému a potrebuje ten liek, tak mu ho napíše. Neni s tým problém. Alebo tie lieky, ktoré sú preskripčne obmedzené, ktoré sú drahé, napíše, neni naozaj problém. Len ešte som spomínal aj tu iné ochorenie, ako sú tie celiakie. Predstavte si, že on každé tri mesiace musí prísť, pacient, ktorý má dvadsať rokov a do konca života bude chodiť každé tri mesiace si predpisovať lieky ku gastroenterológovi, aby mu to znova predĺžil, tú preskripciu? Tých ochorení okrem tej stómie a inkontinencií je kopec. A to mi sami gastroenterológovia otĺkali o hlavu, že prečo chodia si písať taký chleba, hentaký chleba im musia písať na recept, viete. Takže tam tiež strácajú čas tí lekári, ktorí musia písať lieky, trebárs aj na tú celiakiu. Čo ste spomínali tú vakcináciu, ja tam myslím, že sú naozaj úskalia, kto by niesol zodpovednosť? Však sú po vakcinácii, ja nie som nejaký antivaxér, ale Guillain-Barré boli nejaké nežiaduce účinky, kto bude niesť zodpovednosť? Úrad pre dohľad to bude šetriť... (Prerušenie vystúpenia časomerom.)
Bugár, Béla, podpredseda NR SR (2018-10-16):
Nech sa páči, prezentujme sa a hlasujme. (Hlasovanie.) Prítomných 142 poslancov, za 138, proti 1, zdržali sa 2, nehlasoval 1. Konštatujem, že návrh sme schválili. Teraz budeme hlasovať o návrhu na zmeny v zložení výborov, ako je to uvedené v tlači 1186. (Hlasovanie o návrhu na zmeny v zložení výborov Národnej rady Slovenskej republiky , tlač 1186.) Prezentujme sa a hlasujme. (Hlasovanie.) Prítomných 142 poslancov, za 137, 2 sa zdržali, 3 nehlasovali. Návrh bol schválený. Prosím teraz pána poslanca Kmeca, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácií ústrednej štátnej správy (tlač 1072). (Hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 1072.)
Raši, Richard, poslanec NR SR (2016-09-07):
Ďakujem pekne. Chcem poprosiť členov mandátového a imunitného výboru, zajtra 8.45 máme výbor, účasť nutná kvôli nastúpeniu náhradníka na neuplatňovaný mandát poslanca. Zajtra 8.45, ďakujem pekne, v miestnosti ako vždy, 71.
Blanár, Juraj, poslanec NR SR (2011-10-19):
Pán poslanec, plne podporujem tvoje vystúpenie, pretože tvojou snahou už v prvom čítaní bolo poukázať na úskalia tejto novely, ktorú predkladá ministerstvo financií. A predpokladal si, rovnako aj ja som predpokladal, že tá diskusia bude naozaj vecná. Ale, bohužiaľ, taká nebola. Dôkazom toho sú aj pripomienky, ktoré boli vznesené počas legislatívneho procesu práve v oblasti, o ktorej si hovoril v súvislosti s ťažkými vozidlami používanými pri ťažbe kameňa, ktoré poškodzujú miestne komunikácie. Ale, samozrejme, poškodzujú aj komunikácie krajské, to znamená cesty II., III. triedy a, samozrejme, aj cesty I. triedy, ktoré sú preťažované. A je veľmi ťažké naozaj efektívne bojovať proti tomuto preťaženiu, ale faktom je, že tieto špeciálne vozidlá ničia naše komunikácie. Rovnako sme žiadali v rámci pripomienkového konania za samosprávny kraj, aby bolo taxatívne vymedzené, o ktoré špeciálne vozidlá sa jedná, ktoré nebudú predmetom dane, pretože tam to nebolo vôbec a nie je to riadne vyšpecifikované, pretože domiešavače, ktoré sú rovnako preťažované pri doprave betónu, alebo žeriavy, tie sú takisto v oblasti, ktorá môže byť daná do oblasti, kde nebudú zdaňované. A preto sme chceli, aby boli taxatívne vymenované. Bohužiaľ, toto nebolo zobraté do úvahy. A musím konštatovať rovnako ako ty, pán poslanec, že opäť hlas samosprávy tu nemá žiadnu cenu. Bolo to vidieť aj včera pri prerokúvaní zákona o daňovom mixe, keď bolo povedané: „Zoberieme vám 250 mil. a nebudeme o tom diskutovať.“ Dokonca to bolo priznané od pána ministra.
Blanár, Juraj, podpredseda NR SR (2022-02-08):
Vážené pani poslankyne, páni poslanci, vyhlasujem päťminútovú prestávku. (Prestávka.)
Kollár, Boris, predseda NR SR (2022-05-24):
Prosím, prezentujme sa a hlasujeme. (Hlasovanie.) Prítomných 132 poslancov, za 118, proti 7, zdržalo sa 6, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Gibalová, Monika, poslankyňa NR SR (2014-06-11):
Ďakujem pekne, pani podpredsedníčka. Vážené dámy poslankyne, páni poslanci, dovoľte mi, aby som v súlade s § 73 zákona o rokovacom poriadku predniesla spravodajskú správu k návrhu zákona, ktorý je uvedený pod tlačou 986. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Ďakujem, pani podpredsedníčka, prosím, otvorte všeobecnú rozpravu.
V. Veteška, podpredseda NR SR: (2005-12-06):
R. Vavrík, poslanec: Vážený pán podpredseda Národnej rady, vážený pán podpredseda vlády, vážený pán minister vnútra, ctené kolegyne, kolegovia, dovoľte mi, aby som vás stručne informoval o spoločnej správe výborov Národnej rady k návrhu zákona, ktorým sa mení a dopĺňa zákon o sociálnom zabezpečení policajtov a vojakov a o zmene a doplnení niektorých ďalších zákonov, ide o tlač 1336. Národná rada pridelila vládny návrh výborom: ústavnoprávnemu výboru, výboru pre financie, rozpočet a menu, výboru pre sociálne veci a bývanie a napokon výboru pre obranu a bezpečnosť, ktorý bol určený za gestorský výbor. Všetky výbory prerokovali predmetný návrh zákona a všetky okrem ústavnoprávneho výboru k nemu aj prijali platné uznesenia. Ústavnoprávny výbor neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Dovoľte mi, aby som vás informoval, že výbory, ktoré zákon prerokovali a schválili, t. j. teda tie všetky okrem ústavnoprávneho výboru, v časti III sme získali dovedna 15 pripomienok, ktoré máte uvedené v III. časti na stranách 2 až 10, a gestorský výbor odporúča, aby sa o bodoch 1 až 5, 7 až 10 a o bode 15 hlasovalo spoločne a aby tieto pozmeňujúce návrhy plénum Národnej rady schválilo. O bodoch 6, 11 až 14 sa navrhuje tiež hlasovať spoločne a tieto návrhy výbor pre obranu a bezpečnosť, teda gesčný výbor, navrhuje neschváliť. Pán podpredseda Národnej rady, to je všetko stručne zo spoločnej správy. Poprosím vás, aby ste otvorili rozpravu, po rozprave, samozrejme, výbor navrhuje a odporúča Národnej rade, aby predmetný návrh zákona bol schválený v znení schválených pozmeňujúcich a doplňujúcich návrhov, ako už povedal minister vnútra, rezort s týmito pripomienkami súhlasí. To je všetko zo spoločnej správy. Ďakujem vám za pozornosť.
Bašistová, Alena, poslankyňa NR SR (2018-06-13):
Pán predsedajúci, dajte, prosím, hlasovať o bode 4 pozmeňujúceho a doplňujúceho návrhu poslankyne Silvie Shahzad.
Pellegrini, Peter, podpredseda NR SR (2020-09-02):
Pán poslanec Goga.
Grendel, Gábor, podpredseda NR SR (2020-09-24):
S reakciou na faktické poznámky pán poslanec Mazurek.
Klus, Martin, poslanec NR SR (2017-12-05):
Ďakujem za slovo. Peter, dobrý prejav a som rád, že si spomenul tieto veci. Presne tak, ako ich si pomenoval ty, tak, tak som o nich počúval aj na najmä juhu Banskobystrického kraja, máme tu pána primátora Bagačku, ten akiste vie, o čom hovorím. Rozprával som sa s desiatkami ľudí, ktorí boli alebo chceli byť zapojení do týchto akčných plánov, a mali veľmi podobné skúsenosti, ako si ich popísal. Realita je dnes taká, a to mi trošku chýba od nás z opozície, že síce sme nespokojní, a podľa mňa právom, ale skúsme sa zamyslieť aj nad tým, čo urobiť inak. Čiže ja verím tomu, že niektoré ďalšie vystúpenia, ktoré budú nasledovať na túto tému, naznačia, aké sú možnosti. My sme niečo v rámci strany SaS dali dokopy, najmä pokiaľ ide o odlúčené spoločenstvá, a verím tomu, že podobné návrhy prídu aj zo strany SME RODINA alebo OĽANO. Ďakujem pekne.
Marcinková, Vladimíra, poslankyňa NR SR (2020-05-13):
Ďakujem pekne. Teda menšiny s tým, že ako gestorský výbor podá správu o rokovaní vo výbore a návrh na uznesenie Národnej rady. Gestorský výbor prerokoval správu na svojej 4. schôdzi 28. apríla a uzniesol sa na tom, že odporúča Národnej rade zobrať správu na vedomie. Správa gestorského výboru, ktorú máte ako tlač 23a, bola schválená uznesením výboru č. 18. V prílohe správy je aj návrh na uznesenie Národnej rady. Pán predsedajúci, otvorte, prosím, rozpravu k tejto veci, do ktorej sa hlásim ako prvá.
J. Čech, poslanec: (2010-02-03):
Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 48. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho  návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona  je upravená v práve Európskych spoločenstiev, v práve Európskej únie upravená nie je. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm.  c) rokovacieho poriadku na tom, že po rozprave odporučí uvedený  vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo dňa 14. januára 2010 č. 1435 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali vo výboroch do 30 dní a v gestorskom výbore do 31 dní odo dňa ich pridelenia. Vážený pán predseda, skončil som, otvorte, prosím, rozpravu.
Kaščáková, Renáta, poslankyňa NR SR (2019-02-01):
Ďakujem. Ja len využijem príležitosť a pri príležitosti toho, že Peter Osuský povedal vo svojom príhovore, že nie je v konflikte záujmov, nakoľko sám psa nevlastní, tak chcem len pripomenúť, že, alebo vyjadriť teda nádej, že v mojom, v mojej predchádzajúcej faktickej pripomienke som dostatočne zreteľne povedala, že teda ja psičkárkou som, takže by som sa v konflikte záujmov javiť mohla, a dávam to na pravú mieru preto, lebo podľa ústavného zákona o ochrane verejného záujmu pri výkone funkcií verejných funkcionárov je verejný funkcionár, ktorý sa zúčastňuje na rokovaní orgánov o veci, na ktorej má osobný záujem, povinný oznámiť svoj osobný záujem o vec, takže to týmto dávam na pravú mieru. Ale aj tak neviem, či práve ja budem teda tou pravou realizátorkou tohto, tohto povolenia, aby psy mali povolený vstup do reštaurácií, pretože s mojím psom by som sa tam asi uplatnila veľmi ťažko (povedané so smiechom) vzhľadom na jeho živosť, ale napriek tomu som to chcela uviesť na pravú mieru. Takže ďakujem.
Laššáková, Jana, podpredsedníčka NR SR (2013-05-21):
Ďakujem, pán spravodajca, zaujmite miesto určené pre spravodajcov. Otváram všeobecnú rozpravu, do rozpravy som dostala písomnú prihlášku pána poslanca Hlinu. Nech sa páči, pán poslanec, máte slovo.
Pročko, Jozef, poslanec NR SR (2020-11-24):
Pán Kamenický, vy keď vystúpite, vždy poviete zmierlivo a začnete rozprávať, ako tu ľudia trpia, ako to je strašné, ako to je katastrofa, ako sú ľudia v núdzi. Potom poviete, že ľudia, teda že ste zvyšovali učiteľom platy, že ste zvyšovali ľuďom životnú úroveň. Vďaka vám a vláde SMEROHLAS-u tu naozaj na Slovensku pôsobila strana SMER ako deštruktor. Vy ste tu rozoberali a kradli všade, kde sa dalo. Vy ste naozaj priviedli toto Slovensko do takej katastrofy, že my sa počas COVID-u nemôžme porovnávať so žiadnou krajinou v Európe, pretože peniaze, ktoré mali zostať, ste si rozobrali. Vy keď sa tam postavíte a začnete o tomto rozprávať, tak človeku, normálnemu človeku až mráz behá po chrbte. Ja by som na vašom mieste s pokorou priznal, že naozaj ten váš Fico to tu rozobral, rozkradol, že tu ste spravili zo Slovenska chudobnú krajinu, krajinu, kde ľudia naozaj trpia. Pán Kamenický, je mi vás veľmi ľúto a všetkých vašich smeráckych poslancov, ktorí videli a vidia, čo Robo Fico robil, ale jednoducho, žiaľbohu, nemôžte nič iné robiť, lebo každý z vás ste dostali svoj podiel. Každý z vás ste za to, že ste boli v tej strane, dostali niečo, nejakú kosť od Roberta Fica a takto mu to splácate. Naozaj, súhlasím s vami, že ľudia na Slovensku dnes sú vo veľmi zlej finančnej situácii, ale nie je to vďaka tejto vláde. Táto vláda dostala do vienku COVID a, žiaľbohu, dostala do vienku rozkrádanie strany SMER, a teraz už aj HLAS, SMEROHLAS-u.
Milanová, Natália, poslankyňa NR SR (2018-10-19):
Ďakujem veľmi pekne za slovo. Dámy a páni, máme tu čas predvolebný, klopú nám na dvere komunálne voľby a práve tento čas je vhodný na predloženie tejto novely zákona, ktorej cieľom je umožniť vysielanie politickej reklamy aj počas volieb do orgánov územnej samosprávy, tak ako je to v súčasnosti možné napríklad pri voľbách do Národnej rady, Európskeho parlamentu či voľbách prezidenta. A ďalším z cieľov návrhu zákona je upraviť postup vo vysielaní diskusných programov v čase volebnej kampane pri voľbách do orgánov územnej samosprávy tak, aby sa vysielanie týchto programov nepovažovalo za zmenu programovej služby, ktorú by vysielatelia museli dodatočne oznamovať Rade pre vysielanie a retransmisiu. Účelom návrhu zákona je tak zjednotiť právnu úpravu vysielania politickej reklamy a diskusných programov počas volebnej kampane v župných a komunálnych voľbách správnou úpravou, ktorá už v súčasnosti existuje v prípade volieb do Národnej rady, Európskeho parlamentu a pri voľbe prezidenta Slovenskej republiky. Týmto by som na úvod skončila a zároveň sa hlásim ako prvá do rozpravy. Ďakujem.
M. Maďarič, minister kultúry SR: (2009-04-16):
Vážená pani poslankyňa, zaujímavo formulovaná otázka a pokúsim sa na ňu odpovedať tak, ako ste ju položili. Nie je teda pravdou, že Ministerstvo kultúry Slovenskej republiky v pripomienkovom konaní neuznáva pripomienky uplatnené a zaslané od iných rezortov z dôvodu kvantity ich pripomienok. Vďaka existujúcemu internetovému systému pripomienkového konania prostredníctvom portálu právnych predpisov nie je možné vynechať žiadnu pripomienku zaslanú platným spôsobom. Ministerstvo kultúry cez portál právnych predpisov vyhodnocuje pripomienky uplatnené v rámci medzirezortného pripomienkového konania, ktoré je neoddeliteľnou súčasťou každého návrhu zákona predkladaného na rokovanie vlády Slovenskej republiky, doobeda ste nám napokon aj vy sama z jedného pripomienkového konania pomerne rozsiahlo citovali. Spomenutý princíp platí už od 1. júna 2008 a týka sa aj všetkých troch zákonov prerokúvaných na terajšej schôdzi Národnej rady v oblasti kultúrneho dedičstva a rovnako zákona, ktorým sa novelizuje zákon o štátnom jazyku, ako aj návrhu zákona o opatreniach týkajúcich sa Slovenského rozhlasu a Slovenskej televízie. Pokiaľ nastane situácia, že subjekt uplatní pripomienku po termíne, na uplatnenie pripomienky napríklad priamo vo výboroch Národnej rady prostredníctvom poslanca bez toho, aby ju predtým uplatnil v pripomienkovom konaní, len ťažko je možné byť pripravený na „nachádzanie hlasu“, lebo tak ste sa pýtali, či nachádzajú alebo nenachádzajú hlas na ministerstve kultúry takéto pripomienky, a to nielen na Ministerstve kultúry Slovenskej republiky. Pán predseda, skončil som.
Krajčí, Marek, poslanec NR SR (2023-12-19):
Ďakujem za slovo. Ďakujem, pani poslankyňa za vaše vystúpenie. Súhlasím, že návrh na nové ministerstvo je nekoncepčný, je odrazom obyčajného kupčenia pána Danka v rámci koalície. Však nakoniec on je v nej drahou nevestou, nakoľko mnohí predstavitelia SMER-u a HLAS-u a ich oligarchovia si snažia zabezpečiť svoju beztrestnosť. No a teda lojalita poslancov zo skupiny Andreja Danka nebude pre Slovensko lacná záležitosť. To dáva aj vysvetlenie, prečo sa takáto vysoko koncepčná záležitosť rieši úplne nelogicky v rozpore s ústavnými princípmi skráteného legislatívneho konania takto narýchlo. Oceňujem váš návrh riešenia a začlenenia športu pod ministerstvo školstva a doplnenia ministerstva hospodárstva aj o agendu cestovného ruchu. Škoda, že táto vládna garnitúra nie je ochotná rokovať o takýchto koncepčných veciach s cieľom hľadať pre spoločnosť čo najlepšie riešenia. Ďakujem.
Sulík, Richard, predseda NR SR (2011-05-18):
Ďakujem. Ďalší rečník v poradí – pani poslankyňa Gibalová, nech sa páči, máte slovo.
Laššáková, Jana, podpredsedníčka NR SR (2014-11-10):
Pokračujte, pani poslankyňa!
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 128, za 86, proti 3, zdržalo sa 38 poslancov, 1 nehlasoval. Návrh bol schválený. Nech sa páči.
B. Bugár, podpredseda NR SR: (2004-01-22):
S. Zubo, poslanec: Pán minister, ja vám ďakujem a sľubujem, že budem tlmočiť slová pána ministra občanom. Len teraz neviem, budem sa musieť opýtať pána generálneho riaditeľa Slovenského rozhlasu, ako to mám urobiť, keď zrušil vysielanie na stredných vlnách, ktoré občania počuli, a vysiela na veľmi krátkych vlnách, ktoré ľudia...
P. Hrušovský, podpredseda NR SR: (2001-10-02):
(Hlasovanie.) Prítomných je 101 poslancov, za 43, proti 21, zdržalo sa 37. Konštatujem, že pozmeňujúci návrh pána poslanca Kötelesa sme neprijali. R. Vavrík, poslanec: Pán podpredseda, všetky návrhy, ktoré ústne boli predložené v rozprave, boli vyčerpané. Tým sa ukončilo druhé čítanie. Poprosím vás, aby sme prešli do tretieho čítania.
Kollár, Boris, predseda NR SR (2020-04-03):
Otváram rozpravu. Do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce sa k rozprave, chce k rozprave zaujať stanovisko navrhovateľ? Ďakujem. Žiada si k rozprave zaujať stanovisko spravodajkyňa? Nie. Ďakujem. Prerušujem rokovanie o tomto bode programu. V rokovaní pokračujeme návrhom vlády na skrátené legislatívne konanie o vládnom návrhu zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva, a ktorým sa menia a dopĺňajú niektoré zákony . Návrh vlády má parlamentnú tlač č. 45. Prosím ministra zdravotníctva Slovenskej republiky Mareka Krajčího, aby návrh vlády odôvodnil.
Bugár, Béla, podpredseda NR SR (2011-07-07):
Pán poslanec Procházka.
Fronc, Martin, poslanec NR SR (2011-02-10):
Ďakujem pekne, pán predseda. Pán kolega, hovorili ste vo svojom vystúpení, že vo výbore poslanci aj z koalície diskutovali a hlasovali aj za pozmeňujúce návrhy. No ja beriem toto vaše vystúpenie ako ocenenie práce, tak ako by v tom výbore mala byť, pretože ja si pamätám z minulého volebného obdobia, keď sa prejednával v inom výbore zákon o výchove a vzdelávaní, 180 pozmeňujúcich návrhov, ktoré prišli z vlády, sa vybavili dvoma hlasovaniami. Ja si myslím, že diskutovať vo výbore treba naozaj slobodne a že je v poriadku, keď máme taký názor, že hlasujeme podľa presvedčenia v tom výbore, to beriem z vašej strany skôr ako ocenenie. Ďakujem.
P. Hrušovský, podpredseda NR SR: (2002-06-20):
Ivan Hudec, nech sa páči. I. Hudec, poslanec: Ďakujem za slovo. Chcel by som poprosiť pána podpredsedu vlády pre legislatívu, aby to nebral ako záležitosť prestíže, pretože som presvedčený, že toto je naozaj najjednoduchší spôsob riešenia. A už je koniec volebného obdobia, myslím si, že tu nikto nezíska ani nestratí nejaké voličské hlasy. Ide o racionálne riešenie. Konečne sa ho niekto ujal, konečne ho niekto chce riešiť, a preto si myslím, že by nebolo vhodné, len preto, že to je návrh poslancov a náhodou to nie je vládny návrh zákona, aby sme ho nepodporili, keď je dobrý. Ďakujem.
J. Tarčák, poslanec: (2007-09-11):
Viete dobre, že tie prieťahy na súdoch sú také, aké sú, a niektorí tam musia ísť ix ráz. Čiže pre nich aj odovzdanie nejakého papiera na súd je minimálne jeden deň stratený. Čiže vy ste to rozhodli a to by ste mi, bol by som rád, keby ste mi povedali, akú logiku má? Lebo vy hovoríte o súdoch a neviem akých, ale súd Ružomberok, Dolný Kubín, Liptovský Mikuláš, máte na každých desiatich kilometroch, no nech dvadsiatich, aby som aj ja... (Prerušenie vystúpenia časomierou.)
Krajniak, Milan, poslanec NR SR (2016-10-14):
Chcel by som tiež oceniť prístup pána ministra Kažimíra k problematike hazardu a po tých jeho stanoviskách, ktoré práve predniesol, my sme za náš klub pripravení tento návrh tak isto, ako povedala kolegyňa Remišová, s radosťou podporiť. Kiež by sme mali v tejto tretej Ficovej vláde viac takýchto korektných a konštruktívnych ministrov.
Ďuriš Nicholsonová, Lucia, podpredsedníčka NR SR (2018-02-07):
V rozprave teraz vystúpi pani poslankyňa Remišová.
Šeliga, Juraj, podpredseda NR SR (2020-11-04):
Ďakujem pekne. Pán poslanec Blaha bol posledný písomne prihlásený. Pýtam sa, kto sa chce prihlásiť ústne do rozpravy. Ďakujem, všetci. Uzatváram možnosť. Pán poslanec Osuský, nech sa páči.
Sulanová, Magdaléna, poslankyňa NR SR (2020-09-22):
Vzhľadom na to, že tých poznámok je veľmi veľa a mám málo času, tak len v rýchlosti. Pán Dostál, vy ste ma vôbec nepočúvali a ste absolútne nepochopili. Ide o sviatok, ktorý má pozdihovať slovenskú identitu, je, má to byť sviatok slovenskej štátnosti. A preto to nemôže byť, nemá to nič spoločné s naším vzťahom k bratom Čechom, je to bratský národ a musíme si udržiavať s nimi dobré vzťahy jak obchodné, tak kultúrne, medzinárodné a tak ďalej, to vôbec s tým nemá nič spoločné. Nepočúvali ste. Pani Leščáková, vy ste dejepisárka, ja poznám tiež dejepisárov, ktorí o týchto veciach nemajú ani poťa... poňatia, mnohé dokumenty sme získali pred dvomi rokmi, takže predpokladám, že vy o nich neviete, môžete si ich naštudovať, dám do knižnice k dispozícii zborník seminárov spred dvoch rokov, kde boli zverejnené tieto veci. A tieto veci k nám doniesol americký občan, ktorý to, ktorý ich získal tak, že si to treba nahlásiť. A keď ma tu obviňujete, že ja hovorím nie... tieto, ja hovorím len fakty a hovorím o tom, že toto nemôže byť štátny sviatok, ja som vôbec s tým nehanila ani nehovorím, že nemáme nenávidieť Čechov alebo že ich ja nemám rada. To vôbec nie pravda. Mám tam veľa priateľov, dokonca aj rodinu a možnože aj pôvod, lebo moje meno Sulanová je českého pôvodu. Takže, prosím vás pekne, nevkladajte mi to, čo som nepovedala. Pán Blaha, to, to platí, teda, samozrejme, že s vami súhlasím, ale skutočne ten vzťah k českému národu nikdy nebol taký dobrý ako teraz, keď máme dva samostatné štáty, a to si uchovajme. A chráň Boh, aby sme týmto, aby som ja týmto chcela nejak šíriť nenávisť alebo... (Prerušenie vystúpenia časomerom.)
Hreha, Štefan, poslanec NR SR (2015-11-10):
Vážený pán predseda, v rozprave nevystúpil žiaden poslanec. Pán predseda, budeme hlasovať o bodoch zo spoločnej správy 1 až 64 s odporúčaním gestorského výboru schváliť.
Danko, Andrej, predseda NR SR (2018-05-24):
Poslanec Baránik.
Kazda, Radovan, poslanec NR SR (2020-12-01):
Hlasovanie navrhujem dnes o jedenástej. Šeliga, Juraj, podpredseda NR SR Ďakujem pekne. Prerušujem rokovanie o tomto bode programu. Ďalej pokračujeme druhým čítaním o vládnom návrhu zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov, tlač 268. Spoločná správa výborov 268a. Pán podpredseda vlády, poprosím vás opäť o odôvodnenie. Sulík, Richard, podpredseda vlády a minister hospodárstva SR Ďakujem pekne. Zákon o investičnej pomoci, teda táto novela, zmierňuje pre prijímateľov investičnej pomoci vybrané podmienky a povinnosti súvisiace s investičnou pomocou, ktoré mali v čase priamych aj nepriamych obmedzení plniť. Súčasne vzhľadom na akútnu potrebu podpory hospodárskeho rozvoja v súvislosti s ozdravením ekonomiky návrh zákona dočasne zmierňuje niektoré vybrané povinnosti a podmienky na poskytnutie investičnej pomoci v prospech nových investícií. Dovoľte mi vysvetliť ľudskou rečou, o čo ide dnes. Máme v zákone napísané, že v prípade určitých investícií je možné udeliť štatút významnej investície, čo znamená, že niektoré procesy schvaľovania sú jednoduchšie a problém je, ale že to platí až od 250 ha, keď by nejaký priemyselný park alebo nejaký investor mal aspoň takúto plochu potrebovať a momentálne túto podmienku spĺňa iba budúci priemyselný park Valaliky južne od Košíc a všade inde nevieme s tým pomôcť. Budúci týždeň mám v pláne ísť na vládu s návrhom priemyselného parku v Rimavskej Sobote, kde je taký predpoklad, opakujem, predpoklad, že mesto Rimavská Sobota dá k dispozícii pozemky a my tam vybudujeme priemyselný park. Dúfam, že toto na vláde prejde, no a tam by sme chceli potom požiadať o túto významnú, o štatút významnej investície, aby sa tie procesy jednoducho urýchlili, aby EIA netrvala dva roky, ale pol roka, aby sme to plánovanie, územné rozhodnutie, stavebné povolenie, aby to, skrátka, všetko išlo rýchlejšie. Rimavská Sobota je dlhodobo okres s najvyššou nezamestnanosťou. Myslím si, že všetci chápeme, že keď chceme tomuto kútu Slovenska pomôcť a znižovať regionálne rozdiely, tak takéto niečo je potrebné. Preto vás chcem veľmi pekne poprosiť o podporu tejto drobnej novely. Zároveň oznamujem, že budúcu jar príde rozsiahlejšia novela zákona o investičnej pomoci. Predpokladám, vtedy, vtedy bude k tomu aj rozsiahlejšia debata. Toľko z mojej strany. Ďakujem pekne. Šeliga, Juraj, podpredseda NR SR Ďakujem pekne, pán podpredseda. Poprosím opäť pána poslanca Kazdu z navrhnutého spoločného gestorského výboru pre hospodárstvo, aby informoval Národnú radu.
Osuský, Peter, poslanec NR SR (2017-10-18):
Ďakujem pekne, pán predsedajúci. Áno, je skutočne, a teraz nejde o to, či je kolegyňa žena, či by bol muž, argumentovať buď lžami, ako to bolo v prípade Karla Galeka, o vymazávaní životopisu, ktorý má vymazaný pán minister, alebo dosiahnutým špecializovaným vzdelaním, v živote by ma nenapadlo vytýkať Maďaričovi, že píše divadelné hry. Všetka česť. Musím povedať, že existoval tu taký dramatik v našich zemiach, ktorý urobil preto, aby sme sa tu dnes mohli slobodne hádať, stokrát viacej ako hordy právnikov, volal sa Václav Havel. Česká republika má herca, ktorý je veľmi súcim ministrom obrany, volá sa Martin Stropnický. To znamená, tieto argumenty sú na úrovni toho, kto ich používa. Tiež by ma nenapadlo pri akomkoľvek vystúpení pani poslankyne Vaľovej vyskočiť ako čert zo škatuľky a povedať, že je veštica. No dobre, je zároveň primátorka a má aj nejaké skúsenosti z tejto oblasti. A teraz bez ohľadu na osobné útoky jedna drobná poznámka. Počul som tu ako výborný argument, že sa nedalo nič iného robiť, ako zobrať toho právnického konateľa, tú advokátsku firmu, lebo bolo iba 30 dní. Ak niekomu chceme vypovedať zmluvu za stovky miliónov eur, tak sme tak blbí, ako povedal ten, ktorý to povedal, že nevieme, že sa asi bude súdiť a že asi budeme potrebovať dobrého advokáta? Lebo to bolo podopreté slovami, hádam si nemyslíte, že vo vláde sme tak blbí. No asi sme tak blbí, keď si myslíme, že nás nezažaluje ten, ktorého pripravujeme o to, o čo ho pripravujeme, a že nebudeme potrebovať dobrého advokáta. To bol argument na úrovni pomocnej školy. (Potlesk.)
Hlina, Alojz, poslanec NR SR (2014-07-09):
Ďakujem veľmi pekne. Mne je naozaj ľúto ľudí tejto krajiny, lebo čo oni urobili, za koho hriechy platia, že platia najvyššiu daň za potraviny v Európe a kopu iných vecí a že proste vedia, vedia, že je problém, chcú riešenie a riešenie neexistuje, alebo proste nikto ho neponúka. Len tu nejako okolo toho rituálne tancujeme. Prosím vás, celé je to absurdita. Ak si pamätáte, opozičný poslanec sa stal exekutívcom a ohlásil rómsku reformu. Po určitom čase sa exekutívec spojil s opozičnými poslancami, ohlásili malú rómsku reformu. Už nám len zostáva, kedy sa dohodnú vládni poslanci, niektorí opoziční poslanci aj s exekutívcom a vyhlásia a konečne ľuďom povedia pravdu, že žiadna reforma nebude. No proste nebude žiadna. Ono to vidíte, prvá bolo, tam to vyzeralo na slávobrány, na balóny, na lunapark, teraz tu je skromne ponúkaná nejaká malá. A konečne k ľuďom treba byť korektný. Prosím vás, už nepredávajte im, s prepáčením, exkrement v tortovom balení a ešte im hovoríte, že dajte si to do kredencu. Prosím vás, povedzte a už príďte s tým, že žiadna reforma nebude. Bojíte sa toho, bojíte sa toho, čo ste narobili, bojíte sa tých 25 rokov, za chvíľku máme výročie, ´89. rok, že nás tá pravda dobehne, že to, čo ste spôsobili, je jeden obrovský, ale obrovský prúser. Ďakujem.
Šimečka, Michal, podpredseda NR SR (2024-04-24):
Ďakujem veľmi pekne, pán spravodajca. Otváram rozpravu o tomto bode programu. Hlási sa niekto do rozpravy? Nie je tomu tak. V tom prípade vyhlasujem rozpravu za skončenú. A ak ani spravodajca, ani navrhovateľ nechcú na záver nič dodať, tak prerušujem rokovanie o tomto bode programu. A pokračujeme prvým čítaním o návrhu poslanca Vladimíra Baláža na vydanie zákona, ktorým sa mení a dopĺňa zákon č. 581/2004 o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, tlač 244. Návrh na jeho pridelenie na prerokovanie výborom je rozhodnutie č. 241 a poprosím pána poslanca Baláža, aby návrh zákona uviedol. Nech sa páči. (Rokovanie v prvom čítaní o návrhu poslanca Národnej rady Slovenskej republiky Vladimíra Baláža na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 244.)